तीसरे सेट के शुरू में रामनाथन 0-2 से पीछे हो गए थे, लेकिन अगले गेम में दाजरे की गलतियों का फायदा उठाकर उन्होंने वापसी की और यह सेट टाईब्रेकर तक खिंचा. दाजरे ने टाईब्रेकर में आसानी से 7-2 से जीत दर्ज की. रामकुमार के पास चौथे सेट में दो बार दाजरे की सर्विस तोड़ने का मौका था लेकिन वह इसका फायदा नहीं उठा पाए, लेकिन जब सर्बियाई खिलाड़ी को ऐसे मौके मिले तो उन्होंने उन्हें भुनाने में कसर नहीं छोड़ी और रामकुमार की सर्विस तोड़कर 4-2 से बढ़त बनाई. इसके बाद दाजरे ने आसानी से यह सेट और मैच अपने नाम किया.